ERA-GITANETA-WEB	Carèc en díder aquerò er eloqüent e vielh gitano, e eth novici didec que se vantaue fòrça d'auer-se'n sabut de tan laudables estatuts, e qu'eth pensaue hèr profession en aquera ordre tan metuda en rason e en politics fondaments, e que solet planhie non auer vengut mès lèu en coneishement de tant alègra vida, e que dès aguest punt renonciaue ara profession de cavalièr e ara vantaria deth sòn illustre linhatge, e ac calaue tot dejós era joata, o, entà didè'c mielhor, dejós es leis qu'eri viuien, pr'amor que damb tan nauta recompensa li satifègen eth desir de servir-les, en tot autrejar-li ara divina Preciosa, pera quau eth deisharie corones e empèris e solet les desirarie entà servir-la.